Diari Oficial de la Generalitat Valenciana


Sumari del DOGV 9822, del 05-04-2024 (2024/2791)

RESOLUCIÓ de 27 de març de 2024, de la Conselleria d'Educació, Universitats i Ocupació, per la qual es convoquen les subvencions per al foment del valencià per a les institucions, entitats i associacions sense finalitat lucrativa en l'àmbit social, per a l'any 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9822

Data del DOGV
:   05-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2791


Data del document
:   27-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 27 de març de 2024, de la Conselleria d'Educació, Universitats i Ocupació, per la qual es convoquen les subvencions per al foment del valencià per a les institucions, entitats i associacions sense finalitat lucrativa en l'àmbit social, per a l'any 2024. [2024/2791]  
La participació de la societat civil en els processos de reafirmació i de consolidació de la identitat col·lectiva és imprescindible. Per tot això, en la recuperació i la promoció de l'ús del valencià tenen un paper important les diferents institucions, entitats, associacions cíviques, professionals, sindicals, empresarials, fundacions i altres persones jurídiques.  
Les universitats valencianes han tingut un paper fonamental des de fa dècades en la defensa de la cultura i de la llengua pròpies.  
La presència de valencianes i valencians en l'exterior, tant al territori de l'Estat com en altres països, és una realitat. Esta població valenciana o d'origen valencià s'ha organitzat en diverses classes d'associacions o d'entitats. Una de les faenes més importants que duen a terme en el si d'estes organitzacions és mantindre i donar a conéixer la llengua i cultura valencianes.  
La Generalitat està compromesa amb la recuperació i promoció de l'ús del valencià, per la qual cosa el Consell, com a govern de tota la ciutadania valenciana, vol impulsar i fomentar l'ús del valencià en tots els àmbits de la societat valenciana.  
La Generalitat ha previst en els pressupostos de 2024 una línia pressupostària destinada al foment del valencià a les associacions cíviques i entitats sense ànim de lucre, sindicats, associacions professionals i empresarials, universitats i entitats de l'exterior de la Comunitat Valenciana jurídiques, públiques i privades.  
Les ajudes econòmiques són una ferramenta de foment i de col·laboració entre les administracions, associacions i entitats per a la gestió de qüestions d'interés públic, com és el cas del foment i ús del valencià.  
  
L'Orde 66/2016, de 18 d'octubre, de la Conselleria d'Educació, Investigació, Cultura i Esport (DOGV 7900, 20.10.2016) va aprovar les bases reguladores del procediment de subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social. L'Orde 58/2022, de 29 de setembre, de la Conselleria d'Educació, Cultura i Esport, va modificar parcialment l'Orde 66/2016, de 18 d'octubre, articles 4, 10, 24 i 27 (DOGV 9441, 04.10.2022).  
  
Per tot això, segons els preceptes dels articles 2.1 i 2.2 de la Llei 38/2003, de 17 de novembre, general de subvencions (LGS); del Reial decret 887/2006, de 21 de juliol, que aprova el Reglament general de subvencions (RGS); de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i vista la proposta del 20 de març de 2024 del director general d'Ordenació Educativa i Política Lingüística, resolc:  
  
  
Primer. Convocatòria  
Convocar, per a 2024, les subvencions per al foment del valencià per a associacions cíviques i entitats sense ànim de lucre, sindicats, associacions professionals i empresarials, universitats i entitats de l'exterior de la Comunitat Valenciana jurídiques, públiques i privades.  
  
  
Segon. Modalitats i dotació econòmica  
1. L'import global màxim que es pot assignar per a esta convocatòria és d'1.660.000 euros, a càrrec de la línia S0122, «Ajudes a la promoció del valencià en l'àmbit social», dels pressupostos de 2024 de la Generalitat Valenciana.  
  
  
2. Modalitats i import que s'assigna a cada una:  
Modalitat A.  
Les associacions cíviques i altres entitats sense ànim de lucre, sindicats, associacions empresarials, associacions professionals i fundacions legalment constituïdes i inscrites en el registre de l'administració que corresponga en funció de la classe d'entitat o d'organització: 1.000.000 euros.  
Modalitat B.  
Les universitats de la Comunitat Valenciana han d'estar dotades de serveis lingüístics amb un mínim de personal especialitzat que ha d'especificar-se en esta convocatòria, amb uns llocs de treball que han de tindre unes característiques semblants a les que, per a la mateixa funció, tenen els llocs corresponents en la Generalitat: 650.000 euros.  
Modalitat C.  
Les entitats i centres de l'exterior de la Comunitat Valenciana inscrits en el registre corresponent: 10.000 euros.  
  
Tercer. Sol·licitud, terminis i tramitació  
1. La sol·licitud de participació és telemàtica, a través del tràmit electrònic adequat a cada modalitat. La introducció de dades en l'aplicació ha de fer-se d'acord amb els models i les instruccions que es disposen en el manual d'ajuda que està disponible en el lloc web de la Conselleria d'Educació, Universitats i Ocupació https://ceice.gva.es/va/web/dgplgm/subvencions o https://sede.gva.es.  
2. La sol·licitud s'até al que indiquen els articles 8 i 9 de l'Orde 66/2016, de 18 d'octubre, de la Conselleria d'Educació, Investigació, Cultura i Esport (DOGV 7900, 20.10.2016), per la qual s'aproven les bases reguladores del procediment de subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social.  
  
3. Per a formalitzar la sol·licitud de manera efectiva, cal presentar-la ben omplida i firmada electrònicament.  
4. No es pot presentar més d'una sol·licitud per modalitat. Si s'opta a més d'una modalitat, s'han de presentar tantes sol·licituds com nombre de modalitats a les quals s'opte.  
5. En cas de presentar-se més d'una sol·licitud en una mateixa modalitat, l'última sol·licitud és l'única vàlida.  
6. La sol·licitud s'haurà d'omplir d'acord amb les instruccions que apareixen en la plataforma electrònica i en les bases d'esta resolució. La presentació de sol·licituds per a optar a les ajudes implica l'acceptació expressa i formal de les bases de la convocatòria.  
7. El termini de presentació de sol·licituds és de deu dies hàbils, a comptar des de l'endemà de la publicació d'esta resolució en el Diari Oficial de la Generalitat Valenciana.  
8. Qualsevol documentació, aclariment o informació que requerisca la direcció general competent en matèria de política lingüística durant la tramitació del procediment, per a fer constar la validesa i que siga considerada, només es podrà aportar a través del tràmit específic d'aportació de documentació al seu expedient de subvenció gva.es/va/inicio/procedimientos'id\_proc=18685, d'acord amb el que disposa l'article 16.8 de la Llei 39/2015, d'1 d'octubre, del procediment administratiu comú. La documentació que s'aporte per un tràmit diferent de l'específic no es tindrà en compte.  
  
Quart. Difusió de la subvenció  
Les entitats que sol·liciten ajudes per a les diferents modalitats i programes han de fer constar la col·laboració institucional amb el lema «Amb la col·laboració de la Conselleria d'Educació, Universitats i Ocupació» i fer ús del logotip de la Generalitat.  
Logotip de la Generalitat:   
https://presidencia.gva.es/estatico/identitat-gva/  
  
Quint. Programes i criteris de valoració  
Si qui sol·licita la subvenció no indica els criteris valorables quantificables en el formulari de la sol·licitud específic de la modalitat en què participa, no se li valorarà l'apartat no omplit o, en cas que siga possible, se li donarà la puntuació mínima de l'apartat.  
1. Modalitat A.  
No poden presentar-se a la subvenció els llibres de festes de les comissions de les Falles, Fogueres, Magdalena i Moros i Cristians que hagen obtingut algun premi en la convocatòria respectiva de la Conselleria d'Educació, Universitats i Ocupació.  
  
1.1. Programa a) Activitats que tinguen com a objectiu afavorir, difondre i promoure l'ús del valencià i la cultura valenciana en general: valoració màxima de 90 punts.  
Criteris de valoració:  
  
a) Import pressupostat: màxim 20 punts. S'assignen:  
  
Més de 20.000 euros 20 punts  
Entre 20.000 i 10.000 euros 15 punts  
Pressupostos inferiors a 10.000 euros 10 punts  
  
  
b) Accions, campanyes o activitats que es facen: màxim 25 punts. S'assignen:  
  
Per àudio, vídeo, aplicació mòbil o lloc web 12 punts  
Per llibre o revista 8 punts  
Per les dependències de l'entitat retolades exclusivament en valencià 8 punts  
Per fullets, cartells, programes, catàlegs, documentació administrativa, pancartes, xarxes socials o material promocional 4 punts  
Per cada altre material (amb un màxim de 10 punts) 1 punt  
  
  
c) Impacte en la població: màxim 15 punts. S'assignen:  
  
Per cada acció, campanya o activitat d'àmbit municipal 3 punts  
Per cada acció, campanya o activitat d'àmbit supramunicipal 5 punts  
  
  
d) Interés social: màxim 20 punts. S'assignen:  
  
Per cada acció, campanya o activitat que incloga entre 1 i 1000 participants 4 punts  
Per cada acció, campanya o activitat que incloga entre 1.001 i 5.000 participants 5 punts  
Per cada acció, campanya o activitat que incloga entre 5.001 i 10.000 participants 7 punts  
Per cada acció, campanya o activitat que incloga més de 10.000 participants 10 punts  
  
  
e) Col·laboració amb altres entitats i institucions: 10 punts per col·laborar amb una altra entitat o institució i 0 punts si no col·labora amb una altra entitat o institució o no s'indica l'entitat o institució amb la qual col·labora.  
  
1.2. Programa b) Accions de voluntariat lingüístic: valoració màxima de 40 punts.  
Criteris de valoració:  
  
a) Import pressupostat. Màxim 20 punts. Els punts s'assignen en funció del pressupost d'acord amb la taula següent:  
  
Pressupost Punts  
Més de 10.000 euros 20 punts  
Entre 10.000 i 5.000 euros 15 punts  
Pressupostos inferiors a 5.000 euros 10 punts  
  
  
b) Incidència en la població. Màxim 10 punts. S'assignen:  
  
Per accions dirigides a l'àmbit de la Comunitat Valenciana 10 punts  
Per accions dirigides a l'àmbit supracomarcal o regional 8 punts  
Per accions dirigides a l'àmbit comarcal 5 punts  
Per accions dirigides a l'àmbit local 3 punts  
  
c) Nombre de persones implicades. Màxim 5 punts. S'assignen 0,1 punts per cada persona implicada en l'acció.  
d) Tipus de col·lectiu a qui es dirigixen. Màxim 5 punts. Segons a la població que es dirigisca, s'assignen:  
  
Si es dirigix a població no valencianoparlant 3 punts  
Si es dirigix a població valencianoparlant 2 punts  
  
  
1.3. Programa c) Campanyes i accions d'acolliment lingüístic: valoració màxima de 40 punts.  
Criteris de valoració:  
a) Import pressupostat. Màxim 20 punts. S'assignen:  
  
Als pressupostos de més de 10.000 € 20 punts  
Als pressupostos entre 10.000 € i 5.000 € 15 punts  
Als pressupostos inferiors als 5.000 € 10 punts  
  
  
b) Incidència en la població. Màxim 8 punts. En funció de l'àmbit al qual es dirigisca l'acció o campanya, s'assignen:  
  
Àmbit de la Comunitat Valenciana 8 punts  
Àmbit supracomarcal o regional 6 punts  
Àmbit comarcal 4 punts  
Àmbit local 2 punts  
  
  
c) Col·laboració amb altres entitats i institucions. Màxim 2 punts. S'assignen 2 punts si col·laboren amb altres entitats i 0 punts si no hi ha col·laboració amb altres entitats.  
d) Nombre de persones implicades. Màxim 8 punts. S'assignen 0,1 punts per cada persona implicada en la campanya o acció.  
e) Tipus de col·lectiu a qui es dirigixen. Màxim 2 punts. S'assignen 2 punts si es dirigix a població no valencianoparlant i 1 punt si es dirigix a població valencianoparlant.  
  
1.4. Programa d) Activitats de formació en valencià i del valencià dirigides a col·lectius específics: valoració màxima de 63 punts.  
  
Criteris de valoració:  
  
a) Import pressupostat. Màxim 20 punts. S'assignen en funció del pressupost:  
  
Més de 12.000 € 20 punts  
Entre 12.000 € i 6.000 € 15 punts  
Inferior als 6.000 € 10 punts  
  
  
b) Tipus d'acció i adequació al col·lectiu. Màxim: 10 punts. S'assignen:  
  
Per cada curs presencial 2 punts  
Per cada curs en format telemàtic o semipresencial 1 punt  
  
  
c) Nombre d'hores del curs o cursos. Màxim: 5 punts. S'assigna 1 punt per cada 10 hores d'activitats no lectives.  
d) Col·laboració amb altres entitats i institucions. Màxim 2 punts. S'assignen 2 punts si col·laboren amb altres entitats o institucions i 0 punts si no hi ha col·laboració amb altres entitats o institucions.  
e) Quantitat de persones inscrites en el curs o cursos. Màxim 16 punts. S'assignen 0,2 punts per cada persona inscrita.  
No hi ha un nombre mínim ni màxim d'alumnes per a esta convocatòria.  
f) Nombre d'hores lectives del curs o cursos. Màxim 10 punts. S'assigna 1 punt per cada 10 hores lectives.  
  
  
1.5. Programa e) Activitats de foment de la lectura en valencià: valoració màxima de 40 punts.  
Criteris de valoració:  
  
a) Import pressupostat. Màxim 20 punts. S'assignen, en funció del pressupost:  
  
De més de 10.000 € 20 punts  
Entre 10.000 € i 5.000 € 15 punts  
Inferior als 5.000 € 10 punts  
  
  
b) Interés de la campanya. Màxim 5 punts.  
c) Nombre de participants. Màxim 12 punts. S'assignen 0,2 punts per cada participant.  
d) Col·laboració amb altres entitats i institucions. Màxim de 3 punts. S'assignen 3 punts si col·laboren amb altres entitats o institucions i 0 punts si no hi ha col·laboració amb altres entitats o institucions.  
  
1.6. Programa f) Activitats de divulgació de cine i produccions audiovisuals en valencià: valoració màxima de 40 punts.  
Criteris de valoració:  
  
a) Import pressupostat. Màxim 20 punts. S'assignen:  
  
Pressupostos de més de 30.000 € 20 punts  
Pressupostos entre 30.000 € i 10.000 € 15 punts  
Pressupostos inferiors als 10.000 € 10 punts  
  
  
b) Nombre de produccions emeses. Màxim 8 punts. S'assigna 1 punt per cada producció emesa.  
c) Periodicitat. Màxim 5 punts. S'assignen 0,5 punts per projecció.  
  
d) Rellevància de la pel·lícula o producció. Màxim 2 punts. S'assignen 2 punts si la pel·lícula o producció és d'estrena i 1 punt si no ho és.  
  
e) Públic destinatari. Màxim 2 punts. S'assignen 2 punts a les pel·lícules infantils i 1 punt a la resta.  
f) Col·laboració amb altres entitats i institucions. Màxim de 3 punts. S'assignen 3 punts si col·laboren amb altres entitats o institucions i 0 punts si no hi ha col·laboració amb altres entitats o institucions.  
  
1.7. Programa g) Funcionament d'oficines o serveis de l'entitat de promoció de l'ús del valencià: valoració màxima de 300 punts.  
  
Cada oficina ha d'estar dotada, com a mínim, amb una persona tècnica en promoció lingüística amb la titulació especificada en l'orde de bases, en relació amb el que disposa la Llei 4/2021, de 16 d'abril, de la funció pública valenciana. L'import mínim dels costos de cada lloc de treball del tècnic o tècnica és de 10.000 euros durant el període subvencionable.  
Criteris de valoració:  
  
a) Cost del personal de l'oficina. Màxim 200 punts. S'assignen:  
  
Pressupostos de més de 80.000 €, 200 punts  
Pressupostos entre 80.000 € i 40.000 € 150 punts  
Pressupostos inferiors als 40.000 € 100 punts  
  
  
b) Dotació de personal. Màxim 100 punts.  
S'assigna el valor següent, per tècnic o tècnica:  
  
Per cada tècnic o tècnica del subgrup A1, dedicació completa: 25 punts  
Per cada tècnic o tècnica del subgrup A2, dedicació completa: 20 punts  
Per cada tècnic o tècnica del subgrup A1, dedicació parcial: 15 punts  
Per cada tècnic o tècnica del subgrup A2, dedicació parcial: 10 punts  
  
  
  
2. Modalitat B.  
2.1. Per a les universitats valencianes.  
En el cas de les universitats valencianes, estes han d'estar dotades d'una estructura administrativa de promoció lingüística dotada de personal.  
2.1.1. Activitats i iniciatives de formació que tinguen com a finalitat l'increment de la docència en valencià. Màxim 220 punts.  
Criteris de valoració:  
a) Import pressupostat. Màxim 25 punts. S'assignen en funció del pressupost:  
  
Pressupostos de més de 30.000 €, 25 punts  
als pressupostos entre 30.000 € i 10.000 €, i 15 punts  
als pressupostos inferiors als 10.000 €. 5 punts  
  
  
b) Nombre de materials traduïts per a la docència en valencià. Màxim 20 punts.  
Per cada element de material dirigit al professorat: 1 punt. Màxim: 10 punts.  
Per cada element de material dirigit a l'alumnat: 1 punt. Màxim: 10 punts.  
c) Campanyes de promoció per a incrementar la docència en valencià. Màxim 10 punts.  
Per cada campanya s'assignen 2 punts.  
d) Increment del percentatge de crèdits de docència en valencià respecte del total de crèdits impartits el curs anterior. Màxim 20 punts.  
  
S'assigna la puntuació segons l'increment en el percentatge de crèdits de docència en valencià:  
  
Entre el 2 % i el 3 % 4 punts  
Entre més del 3% i el 4% 8 punts  
Entre més del 4% i el 5% 12 punts  
Entre més del 5% i el 6% 15 punts  
Més del 6% o impartir almenys el 35% dels crèdits de la docència en valencià 20 punts  
  
  
e) Nombre de professors o professores de la universitat que impartixen classes en valencià. Màxim 55 punts.  
Per cada professor o professora i assignatura: 1 punt.  
f) Incentius al professorat per a fer la docència en valencià per part de la universitat: 5 punts.  
g) Nombre d'alumnes matriculats en classes en valencià. Màxim 65 punts.  
Per cada 100 alumnes inscrits o inscrites es puntua amb 1 punt.  
h) Nombre d'alumnes de la universitat. Màxim 10 punts.  
Per cada 100 alumnes en la universitat es puntua amb 1 punt.  
i) Doctorats i màsters la docència dels quals siga en valencià. Màxim 10 punts.  
Cada doctorat o màster es puntua amb 1 punt.  
  
2.1.2. Creació de plataformes digitals per a l'aprenentatge del valencià.  
Es valora la incidència de la plataforma d'aprenentatge de valencià. Màxim 75 punts.  
Criteris de valoració:  
  
a) Import pressupostat. Màxim 25 punts. S'assignen:  
  
Als pressupostos de més de 25.000 €, 25 punts  
Als pressupostos entre 25.000 € i 10.000 € 15 punts  
Als pressupostos inferiors als 10.000 €. 10 punts  
  
  
b) Tipus de curs. Màxim: 40 punts  
Cursos dirigits al professorat: 5 punts per curs. Màxim 20 punts.  
  
Cursos dirigits al PAS: 2 punts per curs. Màxim 10 punts.  
Cursos dirigits a l'alumnat: 1 punt per curs. Màxim 10 punts.  
c) Nombre d'alumnes dels cursos. Màxim 10 punts.  
Cada alumne inscrit es puntua amb 0,01 punts.  
  
2.1.3. Activitats de formació i dinamització del voluntariat lingüístic universitari. Màxim: 40 punts  
Criteris de valoració:  
  
a) Import pressupostat. Màxim 25 punts. S'assignen als pressupostos:  
  
De més de 5.000 € 25 punts  
Entre 5.000 € i 2.500 € 15 punts  
Inferior als 2.500 € 10 punts  
  
  
b) Per cada activitat de formació i dinamització: 1 punt. Màxim 10 punts.  
c) Per la promoció i la difusió en xarxes socials: 5 punts.  
  
  
3. Modalitat C.  
3.1. Programa a) Activitats que tinguen com a objectiu afavorir, difondre i promoure l'ús del valencià i la cultura valenciana en general: valoració màxima de 70 punts.  
Criteris de valoració:  
  
a) Import pressupostat: màxim 25 punts. S'assignen als pressupostos:  
  
  
de més de 10.000 euros 25 punts  
entre 10.000 i 5.000 euros 15 punts  
inferiors als 5.000 euros 10 punts  
  
  
b) Accions, campanyes o activitats que es facen: màxim 40 punts. S'assignen:  
  
Per a afavorir, difondre i promoure l'ús del valencià i la cultura valenciana en general 10 punts  
per àudio, vídeo o aplicació mòbil 10 punts  
per lloc web 8 punts  
per llibre, revista o activitat divulgativa o cultural 7 punts  
per entitat retolada en l'exterior exclusivament en valencià 6 punts  
per producte de material promocional 5 punts  
per entitat retolada en l'interior exclusivament en valencià 4 punts  
per fullet, cartell, programa, catàleg, pancarta o documentació administrativa 2 punts  
per xarxa social o altres materials 1 punt  
  
  
c) Col·laboració amb altres entitats i institucions: 5 punts si col·labora amb altres entitats i institucions i 0 punts si no col·labora amb altres entitats i institucions.  
  
3.2. Programa b) Cursos de valencià. Valoració màxima 45 punts.  
Criteris de valoració:  
a) Import pressupostat. Màxim: 25 punts. S'assignen els pressupostos:  
  
  
de més de 1.000 € 25 punts  
entre 1.000 € i 500 € 15 punts  
inferiors als 500 € 10 punts  
  
  
b) Nombre d'hores del curs o cursos. Màxim 10 punts.  
Cada hora lectiva es puntua amb 0,1 punts.  
c) Nombre d'alumnat inscrit en el curs o cursos. Màxim 10 punts.  
  
Cada alumne inscrit es puntua amb 0,1 punts.  
No hi ha un nombre mínim ni màxim d'alumnes per a esta convocatòria.  
  
3.3. Programa c) Compra de llibres en valencià i subscripció a publicacions de premsa i revistes en valencià. Valoració màxima 45 punts.  
Criteris de valoració:  
  
a) Import pressupostat. Màxim 25 punts. S'assignen:  
  
Als pressupostos de més de 1.000 € 25 punts  
Als pressupostos entre 1.000 € i 500 € 15 punts  
Als pressupostos inferiors als 500 € 10 punts  
  
  
b) Interés cultural i social dels llibres comprats i de les subscripcions en valencià. Màxim: 20 punts. Per cada llibre: 1 punt, i per cada subscripció adquirida, 2 punts.  
  
Sext. Clàusules socials  
Si disposa de clàusules socials, d'acord amb el que establix l'article 7 de l'Orde 66/2016, de 18 d'octubre, que aprova les bases reguladores d'esta convocatòria, per a cada modalitat s'atorguen 5 punts.  
  
  
Sèptim. Gastos subvencionables  
1. Els gastos subvencionables, d'acord amb els diferents programes, són els següents:  
Modalitat A:  
Els gastos subvencionables són els que menciona l'article 13 de l'orde de bases.  
Modalitat B:  
Els gastos subvencionables són els que menciona l'article 16 de l'orde de bases.  
Modalitat C:  
Els gastos subvencionables són els que menciona l'article 19 de l'orde de bases.  
2. Se subvenciona fins a un màxim del 100% del pressupost de l'activitat sol·licitada i justificada. Els gastos de material inventariable no se subvencionen. S'entén com a material inventariable els béns i altres objectes que pertanyen a una persona, una comunitat o una empresa, com, per exemple: el mobiliari, els ordinadors, les impressores, etc., que no són susceptibles d'una deterioració ràpida per l'ús i que formen part de l'inventari. Tampoc se subvencionen els adhesius que no responguen a una finalitat específica, les dietes per manutenció, els àpats, els premis en metàl·lic, la seguretat, les assegurances, la neteja, l'assessoria, la quota de riscos laborals, la llum, l'aigua i qualsevol altre gasto que no es considere necessari per a fer el projecte.  
  
Perquè qualsevol activitat, acció, material promocional o d'altra classe siga subvencionable ha de contindre text en valencià. Si el text ha sigut traduït amb corrector automàtic, haurà d'estar revisat per a ser considerat subvencionable.  
3. L'entitat beneficiària pot subcontractar l'activitat objecte de la subvenció fins al 100%, sempre que la subcontractació no contradiga l'orde de bases o esta resolució de convocatòria.  
  
Octau. Any subvencionable  
Les activitats, accions, campanyes, projectes, cursos, etc., de totes les modalitats i programes subvencionables es duran a terme durant l'any 2024.  
  
Nové. Procediment per a l'atorgament de la subvenció  
D'acord amb l'article 24 de les bases, per a calcular la subvenció de cada entitat, es farà el següent: s'ha de sumar el total de punts obtinguts de totes les sol·licituds en cada modalitat. Tot seguit, s'atorgarà un valor al punt. El valor econòmic del punt s'obté de la divisió del pressupost total per a cada modalitat entre el total de punts de les entitats beneficiàries en eixa modalitat.  
  
Per a adjudicar la quantitat corresponent de subvenció s'han de multiplicar els punts de cada entitat pel valor del punt.  
En aplicació dels criteris de valoració establits adés, i amb la valoració corresponent a totes les sol·licituds que hagen complit els requisits de la convocatòria, s'ha d'elaborar, per a cada modalitat, una llista ordenada per la puntuació obtinguda.  
  
Dècim. Procediment de resolució  
1. En funció dels criteris indicats en les bases i en la convocatòria, la comissió tècnica ha d'elaborar l'informe pertinent, en el qual es detallarà la puntuació i l'assignació econòmica atorgada a les sol·licituds presentades en cada un dels programes.  
D'acord amb l'informe, la subdirecció general competent en matèria de política lingüística, com a òrgan instructor, ha de formular la proposta de resolució a la direcció general competent en matèria de política lingüística.  
2. Vista la proposta, la persona titular de la direcció general competent en matèria de política lingüística, per delegació del conseller d'Educació, Universitats i Ocupació, ha de resoldre la concessió o denegació de la subvenció, que s'haurà de comunicar en el termini màxim de tres mesos a partir del moment de la resolució de concessió.  
  
3. El termini màxim per a resoldre esta convocatòria de subvencions és de sis mesos, a comptar des de l'endemà de publicació d'esta resolució.  
4. La resolució de concessió es publicarà en el Diari Oficial de la Generalitat Valenciana, tal com disposen l'article 18 de l'LGS i l'article 8.1.c de la Llei 19/2013, de 9 de desembre, de transparència, accés a la informació pública i bon govern.  
  
Onzé. Justificació de la subvenció  
La documentació justificativa s'ha de dirigir a la Direcció General d'Ordenació Educativa i Política Lingüística a través del tràmit telemàtic d'aportació de documentació a l'expedient d'esta subvenció, d'acord amb l'article 14 de la Llei 39/2015, d'1 d'octubre, del procediment administratiu comú de les administracions públiques.  
  
En la justificació ha de figurar la llista de les factures o documents de valor probatori equivalent, corresponents als gastos efectuats, imputats i pagats abans d'acabar el termini del període de justificació.  
  
S'ha de presentar un compte justificatiu dels gastos imputats per un import igual o superior al pressupost sol·licitat.  
El compte justificatiu ha de contindre la documentació relacionada en l'article 25 de l'orde de bases.  
Cal substituir les mostres pels documents probatoris que demostren de manera indubtable la realització de l'objecte de la subvenció. La falsedat, manipulació o trampa en les mostres aportades suposa l'exclusió del material de la mostra com a subvencionable.  
És necessari, per a les 3 modalitats de la convocatòria, l'aportació de documents probatoris que acrediten la col·laboració d'esta subvenció en l'activitat realitzada.  
Per a les factures o documents probatoris que s'expressen en divises diferents dels euros, es considerarà el valor de la moneda referida segons el valor del canvi oficial en euros en la data de la factura o del document probatori.  
El termini de presentació de la documentació justificativa de la realització de l'activitat subvencionada s'acaba el dia 31 d'octubre de 2024.  
Les indicacions per a la presentació de la documentació justificativa estan disponibles en la següent adreça electrònica:   
http://www.ceice.gva.es/va/web/dgplgm/associacions.  
  
Dotzé. Mitjans de notificació  
1. D'acord amb el que establix l'article 45.1.b de la Llei 39/2015, d'1 d'octubre, del procediment administratiu comú de les administracions públiques, l'òrgan instructor publicarà els requeriments d'esmena en el web de la Direcció General d'Ordenació Educativa i Política Lingüística, en l'apartat Subvencions:   
http://www.ceice.gva.es/va/web/dgplgm/associacions.  
2. La resolució de concessió també es publicarà en el web de la Direcció General d'Ordenació Educativa i Política Lingüística, apartat Ajudes, Subvencions, d'acord amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques i en el Diari Oficial de la Generalitat Valenciana.  
  
3. Una vegada comprovada la justificació, es publicarà en el lloc web de la Direcció General d'Ordenació Educativa i Política Lingüística, apartat Ajudes, Subvencions, la quantitat que es concedisca finalment a les entitats beneficiàries de subvenció.  
4. Les publicacions mencionades tenen efecte de notificació.  
  
Tretzé. Protecció de dades  
Les subvencions objecte de la convocatòria requerixen el tractament de dades personals de les persones sol·licitants de la subvenció, representants i tercers, així com dels membres de la comissió de valoració, en els termes següents:  
a) Responsable del tractament: Conselleria d'Educació, Universitats i Ocupació, amb domicili en l'avinguda de Campanar, 32, 46467 València, contacte: kdrheihcexhmgpogjpjbdxrw@ztd.gt.  
b) Categoria i origen de les dades a tractar: dades personals identificadores, de contacte, d'ocupació, econòmiques, de circumstàncies socials, categories especials de dades, dades especialment protegides, i de qualsevol altra naturalesa que s'arrepleguen a través de formularis, consulta a plataformes autonòmiques d'interoperabilitat (d'ara en avant, PAI), o a altres administracions públiques, en el cas que no hi haja oposició en esta consulta, i documentació que entreguen les persones sol·licitants i representants legals.  
Si la documentació presentada conté dades de terceres persones, abans de comunicar estes dades a la Conselleria, les persones sol·licitants i representants legals hauran d'informar estes persones del tractament de les seues dades per part de la Conselleria, en els termes que preveu este article.  
c) Finalitats del tractament i base jurídica: amb base jurídica en el compliment d'una missió realitzada en interés públic, exercici de poders públics i en el compliment de les obligacions legals, les dades personals es tractaran per a tramitar i gestionar la subvenció. En compliment dels principis de publicitat i transparència, les subvencions concedides han de ser publicades, a efecte de notificacions i d'acord amb el que preveu esta convocatòria, en el tauler del centre i de les direccions territorials de la Conselleria, en el web de la Conselleria o en el DOGV, i són, així mateix, objecte de publicació, si és el cas, en el portal de transparència de la Generalitat Valenciana i en el Sistema Nacional de Publicitat de Subvencions.  
Això no obstant, queden excloses d'esta publicació les subvencions concedides quan la publicació de les dades del beneficiari a raó de l'objecte de la subvenció puga ser contrària al que establix la Llei orgànica 1/1982, de 5 de maig, de protecció civil del dret a l'honor, a la intimitat personal i familiar i a la pròpia imatge, i així ho haja previst la seua normativa reguladora.  
En concret, no s'han de publicar les subvencions concedides a persones físiques quan el mateix objecte de la convocatòria proporcione informació o dades especialment protegides dels beneficiaris o relatives a les categories especials de dades relacionades en els articles 9 i 10 del Reglament general de protecció de dades (RGPD), ni quan la persona física es trobe en una situació de protecció especial que puga veure's agreujada amb la publicació de les seues dades personals, en particular, quan siga víctima de violència de gènere o altres formes de violència contra la dona. En estos casos, s'anonimitzarà la informació d'ofici o a instància de la persona interessada.  
d) Destinataris de les dades: les dades personals es poden comunicar tant a la PAI, per a comprovar les dades de sol·licitants o les situacions socioeconòmiques previstes per a la baremació, com a altres administracions i institucions públiques, entre les quals hi ha, sense caràcter limitador, els òrgans de caràcter autonòmic, local, estatal i de la UE, els òrgans judicials i el Ministeri Fiscal, el Tribunal de Comptes, les Corts Valencianes, la Sindicatura de Comptes, la Intervenció de la Generalitat i IGAE, el Defensor del Poble, el Síndic de Greuges, l'Agència Valenciana Antifrau, el delegat de protecció de dades i altres tercers subjectes de dret privat amb interés legítim i/o dret d'accés en el procediment. Si és el cas, les dades poden ser tractades a instància de la Conselleria per tercers encarregats del tractament.  
e) Les dades no seran objecte de transferències internacionals.  
f) Totes les dades sol·licitades per mitjà del formulari de sol·licitud, així com la documentació vinculada, són necessàries per a poder tramitar la sol·licitud. La falta de comunicació d'estes dades a la Conselleria comporta les conseqüències que preveu l'ordenament jurídic.  
g) Termini de conservació de dades: les dades personals es conservaran durant el temps necessari per a complir la finalitat amb la qual es van prendre i pels terminis establits en les normes vigents per a complir obligacions i responsabilitats legals, i seran suprimides d'acord amb el que preveu la normativa d'arxius i documentació.  
h) Drets: la persona interessada pot exercir els drets d'accés, rectificació, supressió, oposició, limitació en el tractament i portabilitat i no ser objecte d'una decisió basada únicament en el tractament automatitzat, mitjançant les vies següents:  
Tràmit electrònic accessible en l'adreça següent:   
https://www.gva.es/va/inicio/procedimientos'id\_proc=19784.  
Enviant la petició a qualsevol de les adreces següents:  
Postal: avinguda de Campanar, 32. 46409 València.  
Electrònica: trqhyrhkvbydssemrbomeofx@hyh.ug.  
De manera presencial, a través del registre.  
L'exercici dels drets requerix la identificació inequívoca de la persona interessada o del seu representant.  
i) Dret a reclamar: la persona interessada pot presentar una reclamació a l'Agència Espanyola de Protecció de Dades a través de la seu electrònica accessible en l'adreça https://www.aepd.es, si considera que no s'han atés els seus drets o s'ha vulnerat el tractament de les seues dades personals. Prèviament, pot contactar amb el delegat o delegada de protecció de dades de la Generalitat Valenciana a través de: nao@ntd.mt, o dirigir-se al passeig de l'Albereda, 16, 46521 València.  
  
Més informació en:   
www.ceice.gva.es/va/registro-de-tratamiento-de-datos.  
  
Catorzé. Delegació de competències i desenvolupament  
D'acord amb la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, la Direcció General d'Ordenació Educativa i Política Lingüística té delegada la competència de convocatòria i l'atorgament d'estes subvencions i la facultat d'interpretar, resoldre les incidències i dictar els actes de tràmit qualificats que puguen sorgir a conseqüència de la tramitació dels expedients en totes les seues fases. També té delegades la tramitació i resolució dels procediments de revocació, reintegrament i minoració de les subvencions atorgades, així com l'exercici de la potestat sancionadora.  
  
Quinzé. Eficàcia  
Esta resolució tindrà efecte des de l'endemà de publicar-se en el Diari Oficial de la Generalitat Valenciana.  
  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es pot recórrer potestativament en reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se al conseller d'Educació, Universitats i Ocupació en el termini d'un mes comptat des de l'endemà de publicar-se la resolució en el Diari Oficial de la Generalitat Valenciana.  
b) El recurs contenciós administratiu s'haurà de plantejar al Tribunal Superior de Justícia de la Comunitat Valenciana en el termini de dos mesos a comptar des de l'endemà del dia en què es publique la resolució en el Diari Oficial de la Generalitat Valenciana.  
  
València, 27 de març de 2024.- El director general d'Ordenació Educativa i Política Lingüística (p. d. R. 13.04.2022; DOGV 9328, 29.04.2022): Ignacio Martínez Arrúe.